ས་པ་དང་གསོ་བ་སྨན་པས་ཤེས་པ་ལ་ཚིག་གི་འཇུག་ཕྱོགས་བཟང་ངན་ཅི་
འདུག་དྲང་པོར་དགོངས་དང་། དབུ་མ་ལས་གཞན་དུ་ལྟ་བ་ཁས་བླངས་ན་ས་
པཎ་གྱིས་ཚིག་དང་འགལ་བའི་སྐྱོན་བརྗོད་པ་ལ་མི་འཐད་པ་ཡོད་དེ། ས་པཎ་
གྱིས་གྲུབ་རིགས་རྣམས་ཀྱིས་ལྟ་བ་སོགས་ལ་ལྟག་ཆོད་མང་དུ་སྨྲས་ཀྱང་། ཕ་
རོལ་ཏུ་ཕྱིན་པ་ནི་མཐའ་བྲལ་གྱི་ལྟ་བ་དེ་ལས་གཞན་ལྷག་པའི་ལྟ་བ་ཡོད་ན་ལྟ་
དེ་སྤྲོས་པ་ཅན་དུ་འགྱུར་ན། སྔགས་གཞུང་རྣམས་ཀྱི་སྣོད་བཅུད་ལྷར་བལྟ་བ་
སོགས་ཀྱང་ཐ་མལ་གྱི་ཞེན་སྤྲོས་གཅོད་པའི་གཉེན་པོ་མ་ཡིན་པར་འགྱུར་བ་
དང༌། ཁོང་རང་གི་ཕ་ཆོས་རྒྱུ་གསུམ་གྱི་ཁྲིད་དེ་དག་སྤྲོས་པ་ཅན་དུ་འབའ་ཞིག་

༄༅ །དུམ་བུ་གཉིས་ ་པ་༢བར་
ད་རྒྱུད་ཀྱི་འགྲེལ་བཤད།
241
ཏུ་ཁས་བླངས་པའི་ཕྱིར།
ཟེར་བ་སོགས་དེ་ཐམས་ཅད་དབུ་མ་ལ་
ལྟ་བ་རྟོགས་མ་རྟོགས་གྲུབ་མཐའ་རྙོགས་མ་རྙོགས་
ས་ཅད་དབུ་མ་ལ་མ་གྲགས་པའི་སྐད་ཆ་འབའ་ཞིག་ཡིན་
ཕྱིར་ཚིག་འདི། རང་ལུགས་དང་ཡང་འགལ་བ་དང་། གཞན་དང་འགལ་བ་
ལྟ་ཅི་སྨོས། ཞེས་པའི་རང་མཚང་བསྟན་པའི་ཕྱིར་འདི་དག་ནི་ཕྱོགས་རིས་
ཆང་གིས་མྱོས་པའི་སྐྱུགས་པ་ལ་ཆོས་རྗེ་ལེགས་བཤད་འཚོལ་གྱིས་ཀྱང་བདུད་
རྩིའི་རྫིང་ བུར་ འཁྲུལ་ ཏེ་ ཅི་ གར་བཞེས་པ་ལས་བྱུང་བའི་སྒྲེགས་པ་ཞིག་གོ།
གཞུང་ཚིག་དངོས་ ལ་ ཆོས་ རྣམས་ ཀུན་ ལ་ཞེས་ གསུངས་པའི་འཁོར་འདས་
སོགས་གཉིས་བསྡུས་ཐམས་ཅད་ཀྱང་དབུ་མ་སྟེ། ཀུན་རྫོབ་ཀྱི་སྤྲོས་པ་མཐའ་
བརྒྱད་དང་བྲལ་ཞིང་དོན་དམ་པ་འགྱུར་མེད་ཡོངས་གྲུབ་ཀྱི་སྨན་རྒྱལ་མངོན་དུ་
བྱེད་པ་དེ་བསྟན་ནས་གནས་སྐབས་སུ་ཡང་སྡུག་བསྔལ་གྱིས་མནར་བའི་འགྲོ་བ་
རྣམས་ལ་དམན་ལྷག་ལོག་པའི་མཐའ་དང་བྲལ་བའི་སྨན་གྱི་འཇུག་པ་སྟེ། དྲང་
ངེས་གཉིས་ཀར་ཡང་དག་པའི་དབུ་མར་བལྟ་བ་ནི་ལྟ་བ་མཆོག་ཡིན་ཞེས་
གདམས་པ་ལ་སུ་ཞིག་བསྙོན་ཏེ། འདི་ཡན་ཆོད་ཀྱི་འགྲེལ་པ་ནས་རྒྱུད་སྡེ་ལ་
སྦྱར་བའི་ལུང་དེ་དག་དང་ཐེག་ཆེན་གྱི་གོ་ཁྲིད་འབའ་ཞིག་དང་སྦྲགས་པ་ལ།
འདིར་ཐེག་པ་རིམ་དགུའི་མིང་ཡང་སྨོས་མི་ཆོག་པ་དང༌། དབུ་མ་ཞེས་པའང་
དྲང་པོ་ཁོ་ན་ཙམ་ལས་གྲུབ་མཐའི་དབུ་མའི་སྒྲོས་ཙམ་འདྲེས་མི་མཆོག་པའི་
བཅའ་ཁྲིམས་གནང་བ་ནི་ཧ་ཅང་འགལ་བ་འདྲ་བས་མཆོག་དམན་གང་ཡང་བློ་
རྣལ་དུ་གནས་པ་ནི་གལ་ཆེ་སྙམ། སྒོམ་པ་ཚད་མེད་བཞི་ནི་གོ་སླ། ལོག་པའི་
གོལ་ས་ནི། ཕྱོགས་རིས་ཅན་དུ་སོང་ན་ལོག་པའི་གོལ་ས་ཡིན་པས་བྱས་པ་མ་
གཟོ་བ་རྣམས་ལ་བྱམས་པ་དང་། བསྟན་པ་དང་སེམས་ཅན་ལ་སྡང་བ་རྣམས་
ལ་སྙིང་རྗེ་བ་དང་། སྨན་པ་གཞན་གྱིས་བལྟས་པའི་ནད་པ་ཤི་བ་ལ་དགའ་བ་
དང༌། ནད་པ་ཤི་གསོན་གང་ལའང་བཏང་སྙོམས་སུ་གནས་པ་སྟེ་བཞི་རུ་མ་
ཤོར་ཞེས་སོ།། ཞེས་བཤད་པ་ལའང་ བློ་གཏད་དཀའ་སྟེ། སངས་རྒྱས་ཀྱི་

242
༄༅ །’ཀརྨ་བསྟན་འཕེལ་གྱི་སྨན་ཡིག།
མཛད་པ་ལ་བྱམས་པ་གོ་ལོག་ཏུ་ངོས་བཟུང་བ་དང་། བསྟན་དང་སེམས་ཅན་
ལ་སྡང་བ་ལ་སྙིང་རྗེ་བ་མེད་ན་དྲག་པོའི་ཕྲིན་ལས་ཀྱང་བརྩམ་དུ་མི་རུང་བ་དེ་
འགོག་པ་དང་གཉིས་ནི་ཕྱིན་ཅི་ལོག་གི་བཤད་པའོ།། དེའང་གོལ་ས་བཞི་འདི་
ཚད་མེད་བཞི་ལ་སྦྱར་ན་དགྲར་སྡང་གཉེན་ཞེན་གྱི་ཕྱོགས་རིས་དང༌། ཚེ་ནོར་
སོགས་འཕྲལ་གྱི་བདེ་བས་བློ་ཚིམ་པ་དང་། གཟུང་འཛིན་གྱི་ཡུལ་ལ་མངོན་
ཞེན་དྲག་པོས་
།་པོས་འཆིང་བ་རྣམས་སྤོང་དགོས་པ་ཡིན་ཏེ། ནད་པ་ལ་སྦྱོར་ན་ནད་
མེད་ཡུན་དུ་གནས་པ་ནི་གནས་པར་མི་བྱེད་ན་བྱམས་པ་ལས་གོལ། ནད་ཀྱི་རྒྱུ་
དང་ངོ་བོ་བསལ་བར་ ་མི་བྱེད་ན་སྙིང་རྗེ་ལས་གོལ། རང་དང་ནད་པ་བཅས་
གཏན་བདེའི་འདུན་སྨོན་མེད་པར་རྙེད་གྲགས་དང་དགའ་འདུས་ཙམ་དོན་དུ་
གཉེར་ན་དགའ་བ་ལས་གོལ། ཆོས་ཐམས་ཅད་མཉམ་ཉིད་ཀྱི་ལྟ་བས་ནད་
དང་ནད་ཡུལ་ངོ་བོ་སྟོང་པར་མ་རྟོགས་པར་དངོས་འཛིན་རེ་དོགས་ཀྱིས་བཅིང་
ན་བཏང་སྙོམས་ལས་གོལ་ཏེ་འདི་ལྟར་འཆད་དུ་བཏུབ་པའང་མན་ རྒྱུད་ཀླུ་
གདོན་སྐབས། ཁམས་གསུམ་སེམས་ཅན་ཐམས་ཅད་ཕ་མ་ཡིན།” སོགས་
དང་། ལུས་སེམས་ནད་གདོན་རང་བཞིན་མ་གྲུབ་ཕྱིར།། བདག་མེད་སྟོང་
པའི་དོན་ལ་རྒྱུན་དུ་བལྟ།། སོགས་ནད་པས་ཀྱང་དེ་ལྟར་བསྒོམ་པ་གལ་ཆེ་བར་
བསྟན་ན་སྨན་པས་དེ་ལྟར་དགོས་པ་ལྟ་ཅི་སྨོས། འོན་ཀྱང་ལོག་པའི་གོལ་ས་
བཞི་ནི་ཚད་མེད་བཞིའི་གོལ་ས་ཁོ་ནར་འཆད་མི་དགོས་ཏེ། ཕྱིན་ཅི་ལོག་བཞི་
ནི། འདུས་བྱས་རྟག་པ། ཟག་བཅས་བདེ་བ། ཆོས་ཐམས་ཅད་དངོས་པོར་
ཞེན་པ། ཕུང་པོ་མི་གཙང་བ་ལ་གཙང་བར་ཞེན་པ་བཞི་རུ་མ་ཤོར་བར་མི་རྟག་
པ། སྡུག་བསྔལ་བ། བདག་མེད་པ། སྒྱུ་ལུས་མི་གཙང་བའི་རྫས་སོ་གཉིས་འདི་
ད་ལྟ་ལ་ཆགས་པ་མ་འོངས་པ་ལ་འདུན་པ་མེད་པར་སེམས་སྦྱོང་བའི་དོན་ནོ།།
སྤྱོད་པའི་སྐབས། སྤྱིར་ནི་སྲོག་གཅོད་སོགས་མི་དགེ་བཅུ་པོ་ཡིན་དགོས་
ཀྱང༌། སྨན་པ་ཕལ་པ་ལ་ ཉེ་བར་མཁོ་བའི་འཆད་ཚུལ་དུ། ནད་པའི་ཕྱིར་

༄༅།དུ་མ་བུ་གཉིས་པ་བཤད་རྒྱུད་ཀྱི་འགྲེལ་བཤད།
243
སེམས་ཅན་གྱི་སྲོག་མི་བཅད། ། ནད་པའི་ཁྱིམ་ནས་ནོར་མི་བརྐུ། ཆུང་མ་
སོགས་མི་གཡེམ། གསོ་བར་མི་འདོད་པའི་སྨན་སོགས་ལྟར་སྣང་གི་བསླུ་རྫུན་
མི་བྱ། ནད་གཡོག་སོགས་དང་ཕྲ་མ་མི་སྨྲ། ནད་པར་ཚིག་རྩུབ་མི་བྱ། འཆིའོ་
སོས་སོ་ཞེས་པའི་འུད་ཀྱི་ངག་འཁྱལ་མི་སྨྲ། ནད་པའི་ནོར་རྫས་དང་ཡོ་བྱད་ལ་
བརྣབ་སེམས་མི་བྱ། ནད་པའི་ཉམས་དང་མི་བསྟུན་པའི་ཐུར་མ་དང་ཏེལ་པ་
[ བ] ལྟ་བུའི་རྩུབ་དཔྱད་གྱ་ཚོམ་གྱིས་སུན་དུ་མི་འཇུག ཡུན་དུ་འགྱངས་པ་
ལས་ཤི་ན་ལེགས་སྙམ་པའི་ལོག་ལྟ་མི་བྱ་བ་བཅུ་ཡང་སྤང་བྱའོ།། སྨྱོ་སྤྱོད་གསུམ་
ནི། ཕྱི་མའི་རྣམ་སྨིན་ཁུར་ན་སྨན་པ་སྨྱོ།། མཁས་ལ་མཉམ་དུ་རེ་ན་སྨན་པ་
སྨྱོ།། རང་བཅོས་གྲོགས་མགོ་འདོན་ན་སྨན་པ་སྨྱོ།། ཞེས་པའི་བར་མ་ནི་རང་
ལས་མཁས་ངེས་ལའང་མི་འདུད་པའི་དྲེགས་པ་དང་། གསུམ་པ་ནི་རང་གི་
ལག་ལེན་གྱིས་སོས་པའི་མཁས་ཁྱད་དང་དྲིན་གཟོ་གྲོགས་གཞན་ལ་ཤོར་ན་
ཞེས་པའོ།། འཆལ་སྤྱོད་གསུམ་ནི། བསླུ་བྲིད་འཕྲུལ་རྫུན་ཆེ་བ་སྨན་པ་འཆལ།།
ཁས་བླངས་དོན་ཐོག་མི་འཇུག་སྨན་པ་འཆལ།། ལེ་ལོ་ཆང་དབང་ཆེ་ན་སྨན་པ་
འཆལ།། དང་པོ་ལག་ལེན་མེད་བཞིན་རྡེའུ་དང་སྐྲན་འདོན་པས་ནད་པ་ཕུང་
བ་དང་། གཉིས་པ་ཁ་དོན་མི་མཚུངས་པའམ་ཚིག་སྔོན་རྗེས་མི་མཚུངས་པས་
དེར་བློ་གཏད་མེད་པའོ།། གསུམ་པ་ཕྱི་བཤོལ་གྱིས་དུས་ལས་ཡོལ་བའམ་ཆང་
དབང་གིས་སྨན་དཔྱད་ནོར་བ་སོགས་ཕྱིས་འགྱོད་པའི་གཞིའོ།། ཐོ་ཅོ་གསུམ་
ནི། བསླབ་ཤེས་མེད་པའི་དྲེགས་པ་ཐོ་ཅོ་ཡིན།། རང་ལ་མེད་པའི་དཔའ་ཆས་
ཐོ་ཅོ་ཡིན།། མཉམ་འགྲོགས་ཁྱད་གསོད་བྱེད་ན་ཐོ་ཅོ་ཡིན།། བར་མ་རང་ལ་
རྫས་དང་ཡོ་བྱད་མེད་པའི་གཡར་ཏེ་འཚོལ་ཆས་བྱེད་ན་མིས་ཁྲེལ་བ་དང་།
གསུམ་པ་སྨན་པ་མཉམ་པོ་ལ་གཅིག་ཤོས་ཁྱད་དུ་གསོད་ན་རང་ལ་འཁོན་པའི་
རྒྱུའོ།། དིག་སྤྱོད་གསུམ་ནི།། བྱས་ལ་རང་དོན་མེད་ན་དིག་པ་ཡིན།། ནད་ལ་
ཁུ་འཕྲིགས་མེད་ན་དིག་པ་ཡིན།། རོ་ལ་སྨན་དཔྱད་བྱེད་ན་དིག་པ་ཡིན།།

244
༄༅ །།ཀརྨ་བསྟན་འཕེལ་གྱི་སྨན་ཡིག།
འདོད་དོན་མི་འབྱུང་བ་དང་། གཉིས་པ་ནད་ངོས་འཛིན་པའམ་ནད་གཉའ་
དང་པོ་ནད་པའི་དོན་དུ་དཀའ་བ་བྱས་ནས་ངོ་སོ་མེད་པར་ཤོར་ན་རང་ལ་
གཅོག་དུས་ནོར་བ་དང་གཞན་དུ་འཁྱགས་པས་ཟོན་མི་ཤེས་པར་གླན་[ གླེན ]
ཨུ་ཚུགས་སུ་བྱས་ན་འོག་འགྲིམ་གྱི་ནད་སོགས་ཀྱིས་སྐྱོན་ཆེར་འཆོར་བ་དང་།
གསུམ་པ་འཆི་ངེས་པ་ ལ་སྨན་དཔྱད་སོགས་མང་ པོ་བྱེད་ན་ རང་ ཉིད་ བླུན་
རྟགས་དང་། ནད་པའི་མཚམས་སྦྱོར་ལའང་གནོད་སྲིད་པའི་ཕྱིར། ངན་སྤྱོད་
གསུམ་དོར་བ་ནི། མཉམ་གཉིས་གོང་དུ་ཤོར་ན་སྨན་པ་ངན།། སྨན་དང་ཆ་
དཔྱད་གཡར་ན་སྨན་པ་ངན།། ནད་པ་དཔེ་ཡིས་འཚོས་
ཞེས་པའི་དང་པོ་ནི་ཡོན་ཏན་མཉམ་པོ་ཡིན་པའི་གཅིག་པོ་བཀུར་འོས་སུ་ཤོར་
་ན་སྨན་པ་ངན
་ངན།།
ན་རང་གིས་རང་དམད་པ་ཡིན་ནོ།། གཉིས་པ་སྨན་དང་ཆ་སྤྱད་ [ བྱད ]
གཞན་ནས་གཡར་བའམ་འཕྲལ་དགོས་བྱས་པ་དེ་གཞན་ལ་རག་ལས་པ་དང་།
གསུམ་པ་དཔེ་ཆ་ལ་ལྟོས་པ་ཙམ་ལས་རང་ལ་གདེང་མེད་པར་འཆོས་ན་སྨན་
དཔྱད་ཁོང་དུ་མ་ཆུད་པས་ངན་པའོ།། དེ་ལྟར་སྐྱོན་བཅོ་ལྔ་པོ་དེ་དོར་བར་བྱ་
བ་ཡིན་ལ། སྤྱོད་པར་བྱ་བ་བཞི་གསུངས་པ་སྤྱིར་ཕར་ཕྱིན་དྲུག་སྤྱོད་པ་ཡིན་
ཡང་འདིར་ནད་པའི་དོན་དུ་ཉེ་བར་གདགས་པ། སྨན་ལ་སེར་སྣ་མེད་པ་ཟང་
ཟིང་གི་སྦྱིན་པ།། དེས་ནད་ལས་སྐྱོབས་པས་མི་འཇིགས་པའི་སྦྱིན་པ། དེ་སྨན་
རྒྱལ་གྱི་ཕྲིན་ ་ལས་སྐྱོང་བས་ཆོས་སྦྱིན། ནད་པ་རང་སྲོག་བས་ཀྱང་གཅེས་པའི་
བྱམས་པ་སྟེ་སྦྱིན་པ་བཞིའོ།། དེ་ལྟར་སྨན་གྱི་འཇུག་པ་དེ་ངོ་བོ་དགེ་བ་ཡིན་
པས་སྡོམ་པའི་ཚུལ་ཁྲིམས། གཡོ་སྒྱུ་ཚུལ་འཆོས་སོགས་ཀྱི་སྐྱོན་མེད་པའི་ལྷག་
བསམ་ནི་དགེ་བ་ཆོས་སྡུད། གཞན་ནད་ཀྱི་སྡུག་བསྔལ་བསལ་ཕྱིར་སེམས་ཅན་
དོན་བྱེད་དེ་ཚུལ་ཁྲིམས་གསུམ་མོ།། ནད་པའི་དོན་དུ་དཀའ་བ་བཟོད་པ་སྡུག་
བསྔལ་དང་ལེན་དང་། སྨན་དཔྱད་ཀྱི་གཞུང་གདམས་ཇི་སྙེད་ཁོང་དུ་ཆུད་པ་
ཆོས་ལ་ངེས་བྱེད་ཀྱི་བཟོད་པ་དང་། ནད་པ་གཡོག་བཅས་ཀྱིས་བསྒོ་བ་བཞིན་

༄༅ །དུམ་བུ་གཉིས་པ་བཤད་རྒྱུད་ཀྱི་འགྲེལ་བཤད།
245
མི་བྱེད་པ་དང་དྲིན་དུ་མི་གཟོ་བ་སོགས་ཀྱིས་ཡིད་མི་འབྱུང་བ་ནི་གནོད་པ་ལ་ཇི་
མི་སྙམ་པའི་བཟོད་པ་སྟེ་གསུམ་མོ།།
ཐོས་བསམ་བྱེད་ཅིང་སྨན་དང་ཆ་སྤྱད་
[ བྱད] ཚོགས་པར་བསྒྲུབ་པ་ནི་གོ་ཆའི་བརྩོན་འགྲུས། དངོས་གཞི་ནད་པའི་
གཞི་བརྟག་གསོ་བ་སོགས་ལ་སྤྲོ་བ་དང་བཅས་འཇུག་པ་ནི་སྦྱོར་བའི་བརྩོན་
འགྲུས། དེ་ལྟར་ནད་པའི་གསོ་དོན་གཡེལ་བ་མེད་ཕྱིར་དོན་སེམས་ཅན་དོན་
བྱེད་ཀྱི་བརྩོན་འགྲུས་སྤྱད་ཅེས་གཞུང་དོན་དངོས་སོ།། བརྟག་ཅིང་ཚོད་བླང་
ཞེས་པ་འདི་ནད་པ་སོས་མི་སོས་ཀྱི་ཚོད་ཟིན་ནས་སོས་འདྲ་ན་རང་གིས་མགོ་
འདོན་ལ། གལ་ཏེ་འཚོ་དཀའ་བར་དོགས་ན་གྲོགས་སྨྲས་པ་གཞན་སྤྱོད་པ་
བསྟུན་ཞིང་འཆོས་པ་ཉིད་ལེགས་སོ།། སྨན་བྲིན་ཞིང་རང་ལ་རྙེད་པ་འབྱུང་
དུས་སུ་ཁེངས་པ་དང་བརྐམ་ཆགས་མི་བྱ་བར་ཡོན་ཏན་བཙའ་ཞེས་མཐར་ཐོན་
པ་སྟེ་སྙན་གྲགས་ཆུད་མི་གསོན་ཞེས་པའོ།། དེར་ཡང་གཡོ་སྒྱུའི་སྤྱོད་པ་རང་
ཉིད་བྲིན་པའི་དུས་དེར་ཟས་གོས་སོགས་གཤེར་བ་སྟེ་དངོས་པོ་གང་བཟང་
དགོས་ཞེས་བླངས་པ་དང་། དེའང་རང་ལ་གཏང་རག་སོགས་ཕྱིས་ཤིང་འགྱང་
བ་ཙམ་ལའང་ངས་ཁྱོད་ལ་དེ་ལྟར་ཕན་བཏགས་ཚུལ་སོགས་ཀྱིས་དྲིན་བརྩི་ཁ་
ཚེགས་བྱེད་པ་དང་། གལ་ཏེ་བརྗེད་ནས་མ་བྱུང་ན་དེ་ལ་ཕྱིས་ཁྲིམས་ལ་སྦྱོར་བ་
སོགས་ཀྱིས་འཁོན་ལན་ཁྱེར་བ་དེ་རྣམས་ནི། གསོ་རིག་ལ་བསླབ་པའི་མཐར་
ཐུག་གི་གྲུབ་འབྲས་གཡོ་སྒྱུ་དང་ཞེ་འདོད་འབའ་ཞིག་ཡིན་པས། དེ་རིགས་
སྤངས་ཏེ་ནད་པ་གསོ་བ་ལ་འཇུག་པ་དེ་ནི་བླ་ན་མེད་པ་སངས་རྒྱས་ཀྱི་སར་
བགྲོད་པར་འགྱུར་ཞེས་སོ།} འདི་སྐབས་ས་བཅད་གནས་སྐབས་ཞེས་པ་ནས་
སྨན་ཡིན་པའི་ཞེས་གྲུབ་འབྲས་དངོས་དང་། དེའི་ཚེ་སྤང་བླང་སྟོན་པར་ཡོན་
ཏན་མི་ལ་ཕྱར་སོགས་ནས། བཙལ་བར་བྱ་ཞེས་བླང་བྱ་དང༌། སྐྱོན་སྤང་བྱར་
བྲིན་པའི་དུས་སུ་ནས་གཡོ་སྒྱུ་འདོད་པ་རྣམས་སྤོང་ནས་ཞེས་པའི་བར་གྱིས་
བསྟན་པ་ལ། མཐར་ཐུག་གི་འབྲས་བུ་ལའང་སྐྱོན་དེ་དག་གིས་བསྒྲིབས་པའི་

246
༄༅ །།ཀརྨ་བསྟན་འཕེལ་གྱི་སྨན་ཡིག།
དོན་གྱིས་གཞུང་ཚིག་ཀྱང་འདྲེས་པ་ལྟར་བྱུང་བ། འདིར་སྤང་བྱ་དེ་བླང་བྱར་གོ་
བའི་སྐྱོན་གྱིས་མཁས་པ་ཆེན་པོས་ལེགས་བཤད་ཚོལ་གྱིས་ཀྱང་། འོན་ཀྱང་དེ་
ལྟ་བུའི་ཡོན་ཏན་སློབ་མི་དགོས་པར་ཐོག་མ་ཉིད་ནས་ཤེས་པ་ཤ་སྟག་སྣང་བས་
ཁོ་བོས་རྒྱས་པར་མ་བཀྲལ་ལོ།། ཞེས་གཞུང་དོན་ལ་ཐུགས་མ་རངས་པའི་
གསུང་འབྱོན་དགོས་པའི་སྐྱོན་དེའང་འདིར་ལེགས་པར་བཤད་པའི་ཁྲུས་ཆབ་
དམ་པར་ཕུལ་བ་ཡིན་ནོ།། དེ་ལྟར་དུམ་བུ་གཉིས་པའི་དཀའ་གནས་ལ་འཇུག་
བདེའི་ཟིན་ཐོ་ཡང་། ལྗོངས་འདིར་ཀུན་མཁྱེན་བསྟན་པའི་ཉིན་བྱེད་ཀྱི་གསུང་
རྒྱུན་ཅུང་ཟད་ཁྱབ་པའི་དྲི་[ དྲིན] ལས་གསོ་རིག་གི་ཚུལ་ལ་ནོར་འཁྲུལ་རྒྱུན་
འབྱམས་ཀྱི་གོ་དོན་ཕྱག་ལེན་གྱི་མཚང་རིག་པས་དང༌། མཁས་པ་[ པས ]
ལེགས་བཤད་འཚོལ་ གྱི་མེས་པོའི་ཞལ་ལུང་ལས་ཀྱང་ལེགས་ཆ་བསྡུས་ ཤིང་།
དེར་ཡང་དཔྱད་མཐར་གྱུར་པའི་རྣམ་པ་ནི་མང་ཡང་སྐབས་རེར་རིག་པ་ཆེ་
རིགས་ལ་ཟུར་གྱི་ཞབས་བསིལ་ཕུལ་བས། སླད་ཀྱི་འཚོ་མཛད་བློ་གྲོས་གསལ་
རིགས་ལའང་བློ་སྐྱེད་འབྱུང་ཆེད་ཙམ་ལས་དྲིན་ལྡན་མཁས་མཆོག་དེ་འདྲའི་
ལེགས་བཤད་ལ་འོལ་ཚོད་མཁས་འདོད་ཀྱིས་གྱ་ཚོམ་ཞུ་འོས་མིན་ཡང་། ཤེས་
བྱའི་མཐའ་ལ་གཏུགས་པ་མེད་པའི་དོན་གྱིས་གཞུང་ལུགས་ལ་བློ་ཁ་ཕྱོགས་པའི་
གོ་ཚུལ་འཆད་ཐབས་བྱེ་བྲག་ལ་ཕན་བྱེད་དུ་ལྷ་ལུང་རྒན་པོས་རས་ཆུང་མཆོག་
སྤྲུལ་གཙོས་དོན་གཉེར་དུ་མའི་བཞེད་བཀང་དུ་བྲིས་པ་ཛ་ཡ།
སྨྲས་པ། ལུས་ཅན་གནས་སྐབས་བདེ་བའི་ཆོ་ག་ལ།། རྒྱལ་དང་དེ་
སྲས་ཕྲིན་ལས་མ་དྲོས་གཏེར།། སྔ་རབས་མཁས་པའི་ལེགས་བཤད་གངྒཱའི་
རྒྱུན།། བགྲུང་བའི་ཀེ་ཏ་ཀ་འདི་སླར་ཡང་བསྙད།། ཤེས་བྱའི་བྱེ་བྲག་བློ་ཡི་
གྲངས་ཉིད་ཕ་མཐའ་མིན།། རྫོགས་སངས་ཉིད་ལས་མཐའ་དག་དཔོག་མིན་
གཤིས་ལུགས་ཕྱིར།། ལེགས་བཤད་ལ་ཡང་རྣམ་གསལ་འོས་མཆིས་འདིར་
བསྡུས་པ།། ཕྱོགས་ལྷུང་བློ་ཡིས་འདོར་མིན་གཟུ་བོར་དཔྱད་འོས་ཉིད།། དགེ་

༄༅ །དུམ་བུ་གཉིས་པ་བཤད་རྒྱུད་ཀྱི་འགྲེལ་བཤད།
247
བ་ལུས་ཅན་གཏན་བདེའི་ཕྱིར་དུ་སྨན་རྒྱལ་གྱི།། ཡེ་ཤེས་འཇུག་པར་རོ་མཉམ་
གཉིས་སྣང་སྐྱོན་ཟད་པའི།།
བདུད་རྩིས་རྟག་འཚོ་སྐུ་བཞིའི་བཅུད་ལེན་མྱུར་
ཐོབ་སྟེ།། དྲང་སྲོང་མཆོག་གི་སྨོན་ལམ་མཐའ་ཡས་རྫོགས་ལྡན་ཤོག། །།